અરુણાચલ પ્રદેશથી કોંગ્રેસ સાંસદ નિનોંગ એરિંગે કેન્દ્રિય જળ રાજ્યમંત્રી અર્જુન રામ મેઘવાલને પત્ર લખીને જણાવ્યું કે બ્રહ્મપુત્રનું પાણી રોકવાથી અરુણાચલ પ્રદેશના તૂટીંગ, યિંગકિયોંગ અને પાસીઘાટ પ્રદેશમાં તેના કારણે દુકાળની સ્થિતિ સર્જાઇ છે. તેમણે તેમના પત્રમાં વિદેશ મંત્રી સુષ્મા સ્વરાજ અને અર્જુન રામ મેઘવાલ પાસે આ કેસમાં હસ્તક્ષેપ કરવાની માંગણી કરી છે. નોંધનીય છે કે ચીને તિબેટમાં વહેતી યારલુંગ સાંગપો નદીનું પાણી રોકી દીધું છે. આ નદી જ્યારે અરુણાચલ પ્રદેશમાં પ્રવેશે છે, તો તે સિયાંગ નામથી ઓળખાય છે. આગળ જતા આસામમાં તે બ્રહ્મપુત્રના નામે ઓળખાય છે.